Betty Gillies (1908 – 1998) var en av pionerene i Ninety-Nines.
**Ninety-Nines**, på norsk «Nittini» eller «Ni og nitti», er en internasjonal organisasjon for kvinnelige piloter, basert i USA, som har til hensikt å fremme profesjonelle muligheter for kvinner innen flyvning og luftfart. Organisasjonen ble formelt stiftet den 2. november 1929 ved flyplassen Roosevelt Field i delstaten New York for å gi gjensidig støtte og forfremmelse av kvinnelige piloter. Alle de 117 kvinnelige piloter som hadde pilotsertifikat på denne tiden ble invitert, og gruppen fikk navn etter de 99 kvinnene som var tilstede eller uttrykte interesse i å opprette en slik gruppe.

Den første president var Opal Kunz, amerikansk flypioner og tidlig feminist, og organisasjonen ble dannet i hennes hjemme. I et brev datert 1929 uttrykte hun at «Det burde være en inspirasjon til alle amerikanske jenter i å lære å fly, til utvikle dyktighet, og tilpasse oss selv for det strålende arbeidet som ligger forut i luftfart.» Organisasjonen ble opprettet ni år etter at kvinnelig stemmerett innført i USA. Blant andre kjente deltakere ved stiftelsen av Ninety-Nines var Amelia Earhart, Fay Gillis Wells, Nancy-Bird Walton, Betty Gillies, Louise Thaden, Ruth Nichols, Phoebe Omlie, Mary Goodrich Jenson, og andre.

Margaret Thomas «Tommy» Warren mener at hun kan ha vært det yngste medlemmet som var med å stifte organisasjonen, kun 17 år da hun ble med, skjønt hun var ikke til stede ved det første møtet på Long Island i oktober 1929, men hun dro til New York med Frances Harrell for det andre møtet den 14. desember i hjemmet til Opal Kunz, og ble utpekt til å representere Texas.

Per 2016 har organisasjonen rundt 5000 medlemmer i 36 eller 44 land Det internasjonale hovedkvarteret er lokalisert i Oklahoma City i Oklahoma som ble opprettet i 1975, og kraftig utvidet i 1988. Her ligger også organisasjonens museum for kvinnelige piloter. Det har bibliotek, fotosamling, muntlig historie i form av film, og samlinger fra kjente kvinnelige piloter som Amelia Earhart, Louise Thaden, Matilde Moisant, og andre.

Referanser
----------

1. ↑   Historiske Roosevelt Field ble stengt som flyplass i mai 1951, jf. «Roosevelt Field Closes; Historic Airport Will Be Used for Industrial Activities», *New York Times*. 1. juni 1951, s. 14.
2. ↑   «Our History» Arkivert 11. juli 2016 hos Wayback Machine. *Ninety-Nines.org*
3. ↑   «1929 Letter from Opal Kunz» Arkivert 15. november 2016 hos Wayback Machine. *Ninety-Nines.org*
4. ↑   Warren, Margaret «Tommy» (Jan.–feb. 2002): «The Early Years» Arkivert 15. november 2016 hos Wayback Machine. Ninety-Nines.org
5. ↑   Organisasjonen opptrer med udaterte sider med motstridende informasjon; jf. 36 land: Fact sheet Arkivert 13. februar 2016 hos Wayback Machine. (PDF), og 44 land: «Who Are The Ninety-Nines?» Arkivert 15. november 2016 hos Wayback Machine.
6. ↑   «International Headquarters», Ninety-Nines.org

Eksterne lenker
---------------

* International Organization of Women Pilots: Ninety-Nines, Inc. offisielt nettsted
* The Ninety-Nines i Open Directory Project
* Nitti-Niere, French Section, den franske seksjonen

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |